Telegram foydalanuvchisining @news nomi 1,8 million dollarga sotildi. Foto: Shutterstock Telegram platformasidagi @news taxallusi Fragment auksionida 994 ming TON (taxminan 1,8 mln dollarga) sotildi. Qayd etilishicha, endi bu nom hisobida 20,9 million TON bo‘lgan foydalanuvchiga tegishli. Shuningdek, unda @pasta, @pizza, @discount, @insurance kabi boshqa noyob qisqa nomlar ham bor. Avvalroq taxalluslar qiymati bo‘yicha rekordni @auto nomi o‘rnatgan va 900 ming TON (taxminan 1,6 mln dollarga) sotilgan edi. Fragment auksioni 27 oktyabrda ish boshladi. Shundan so‘ng, Telegram messenjeri foydalanuvchilari ham nomlarni sotish imkoniyatiga ega bo‘lishdi. Foydalanuvchi nomini sotib olish yoki sotish uchun Telegram akkaunti orqali auksionga kirish va unga TON hamyonini ulash talab qilinadi.